Iroq hukumat kuchlari IShIDning mamlakatdagi oxirgi tayanch nuqtalariga hujum boshladi

Iroq hukumat kuchlari 26-oktabr, payshanba kuni IShIDning mamlakatdagi oxirgi tayanch nuqtalariga hujum boshladi. Bu haqda “TASS” xabar bermoqda.

Mazkur kampaniyani boshlash to‘g‘risida Iroq bosh vaziri, mamlakat qurolli kuchlari qo‘mondoni Haydar al-Obodiy buyruq berdi. U oldinroq Iroq yil oxiriga qadar jangarilardan tozalanishini ma’lum qilgandi.
Suriya bilan chegaradagi Anbar viloyatida joylashgan Al-Qayum va Rava shaharlarini jangarilaridan ozod qilish bo‘yicha operatsiyada politsiya, armiya maxsus bo‘linmalari, tezkor munosabat kuchlari va shia ko‘ngillilari safarbar etilgan.